২০০৭ সাইবেরিয়ার কমলা তুষারপাত
সাইবেরিয়ায় কমলা তুষারপাত ছিল ২০০৭ সালের ফেব্রুয়ারির শুরুতে ঘটা একটি অস্বাভাবিক আবহাওয়া প্রপঞ্চ। এই বিপর্যস্ত তুষারপাতের শুরু হয় ২০০৭ সালের ৩১ জানুয়ারি থেকে। রাশিয়ার রাজধানী মস্কো হতে প্রায় ১,৪০০ মা (২,৩০০ কিমি) দূরে ওমস্ক ওব্লাস্টে, সাইবেরিয়া ফেডারেল জেলা ও পার্শ্ববর্তী টমস্ক এবং টিউমেন ওব্লাস্টে ১,৫০০ বর্গকিলোমিটার (৫৮০ মা২) এলাকা জুড়ে কমলা রঙের তুষারপাত হয়েছিল। আবহাওয়াবিদরা কমলা তুষারপাতের স্পষ্ট কারণ সনাক্ত করতে পারেননি। এমন অপূর্ব ঘটনার জন্য সাইবেরিয়ায় দূষণ ছাড়াও প্রতিবেশী কাজাখস্তানে হওয়া বালির ঝড়কে মূখ্য কারণ মনে করা হয়।